**Филозофски факултет у Београду, трећи спрат, сала 308.**

**Петак, 14. јун 2019. године у 18 сати**

**Сала 308, трећи спрат Филозофског факултета**

**ЖЕНЕ И МУШКАРЦИ У 21. ВЕКУ**

Зашто увек бирам баш таквог партнера или партнерку? Шта значи бити мушкарац? Јесам ли довољно жена? Шта су женске жеље? Шта су мушке фантазије? Како делује психоанализа на анксиозност, сумњу или бол који неко може доживљавати због свог мушког или женског тела? И зашто Жак Лакан каже да ће размена љубави у будућности бити тежа него икада раније?

Предавање и расправа ће на основу лакановске психоаналитичке оријентације испоставити модусе „сексуације“ (постајања одређеним полом) у 21. веку, мушког и женског разумевања света и могућности љубави између двоје људи независно од пола.

Др Нина Крајник је пионирка лакановске психоанализе на простору Западног Балкана. Године 2015. основала је Психоаналитички институт Acheron и Словеначко друштва за лакановску психоанализу. Докторирала је филозофију и уређује часопис Објект жеље. Студирала је у Паризу и завршила је психоаналитичку формацију под водством Жака-Алена Милера, Лакановог ученика. Клиничку праксу обавља у Словенији и Београду.